ТАВАР, у якасці якога ўпэўнены, прадаваць, вядома, лягчэй. А калі ён яшчэ і карысны для здароўя, справа ўвогуле прыносіць задавальненне. Мае думкі пацвердзіліся падчас размовы з Паўлам Рашкевічам, які прапаноўвае мядзяльчанам і жыхарам раёна артапедычныя матрацы і мэблю для спальні. 27-гадовы індывідуальны прадпрымальнік у маі мінулага года ўзяў у арэнду памяшканне на трэцім паверсе будынка мядзельскага камбіната бытавога абслугоўвання і стаў гаспадаром магазіна “Каралеўства сну”.